Ford Mondeo

Ford Mondeo je osobný automobil strednej triedy vyrábaný automobilkou Ford Motor Company od roku 1993. Model Mondeo je priamym nástupcom modelovej rady Sierra, vyrábanej v rokoch 1982-1993. Model pre Severnú Ameriku má označenie Ford Contour.

Samotný názov Mondeo je odvodený z latinského slova mundus, ktoré znamená svet.

Mondeo MK I. (1993-1996) 

Prvý automobil modelovej rady Mondeo bol vyrobený 8. januára 1993, čím sa výrobca po 22 rokoch opäť vrátil k technológii predného pohonu. Cieľom vedenia automobilky Ford, v súvislosti so zavedením do výroby, bol 15% podiel na trhu v segmente automobilov strednej triedy. 

Od začiatku výroby bol automobil ponúkaný v troch benzínových variantoch motorizácie s technológiou Zetec o objemoch 1.6, 1.8, a 2.0 litra, pričom v obmedzenom počte bol 2.0 motor ponúkaný aj s pohonom všetkých štyroch kolies. 
V roku 1994 pribudla ďalšia pohonná jednotka v podobe benzínového 2.5 V6 motora. Dieselový agregát bol v ponuke iba jeden, 1.8 TD. 
Karosárske varianty prvej generácie predstavovali verzie sedan a kombi (turnier).

Pohonné jednotky 
Benzínové:
1.6 16V Zetec  66kW/90PS
1.8 16V Zetec  85kW/115PS
2.0 16V Zetec 100kW/136PS
2.0 16V Zetec  97kW/132PS (iba 4x4)
2.5 V6 24V        125kW/170PS
Naftové:
1.8 TD 66kW/90PS

Mondeo MK II. (1997-2000) 

MK 2 bola výrazne faceliftovaná verzia MK 1 a bola spustená do výroby v roku 1996.

Pohonné jednotky 
Benzínové:
1.6 16V Zetec 66kW/90PS
1.6 16V Zetec 70kW/95PS
1.8 16V Zetec 85kW/115PS
2.0 16V Zetec 96kW/131PS
2.5 V6 24V 125kW/170PS
2.5 ST200 151kW/205PS 
Naftové:
1.8 TD 66kW/90PS

Mondeo MK III. (2000-2007) 

Tretia generácia ponúkla verzie sedan, kombi a športovú verziu ST 220. Okrem výraznej vizuálnej zmeny bol inovovaný aj interiér a ponuka motorov.

Pohonné jednotky 
Benzínové:
1.8 16V Duratec 81 kW (110 PS), 165 Nm
1.8 16V Duratec 92 kW (125 PS), 170 Nm
1.8 16V Duratec SCi 96 kW (130 PS), 175 Nm
2.0 16V Duratec 107 kW (145 PS), 190 Nm
2.5 24V Duratec V6 125 kW (170 PS), 220 Nm
3.0 24V Duratec V6 150 kW (204 PS), 263 Nm
3.0 ST220 Duratec V6 166 kW (226 PS), 285 Nm

Naftové:
2.0 TDDi Duratorq-Di 66 kW (90 PS), 245 Nm
2.0 TDDi Duratorq-Di 85 kW (115 PS), 285 Nm
2.0 TDCi Duratorq-TDCi 85 kW (115 PS), 280 Nm
2.0 TDCi Duratorq-TDCi 96 kW (130 PS), 330 Nm
2.2 TDCi Duratorq-TDCi 114 kW (155 PS), 360 Nm

Mondeo MK IV. (2007–2014) 

Najnovšia 4. generácia Mondea prešla v roku 2010 faceliftom, ktorý mierne zmenil prednú masku, nárazníky, predné aj zadné svetlá, no výraznou zmenou prešiel interiér. Rovnako bola vynovená i ponuka motorov, ktoré sú pri rovnakom objeme účinnejšie a výkonnejšie. K dispozícii sú 5 a 6 stupňové manuálne a 6 stupňová automatická prevodovka.

Pozn.: * 5-stupňová manuálna prevodovka, ** 6-stupňová automatická prevodovka, FFV = spaľuje benzín i bioetanol, / - s funkciou overboost.

Iné projekty

Zdroj

Externé okazy 
 Motory EcoBoost

Mondeo
Automobily strednej triedy